Komission asetus (EY) N:o 546/98, annettu 10 päivänä maaliskuuta 1998, tiettyjä neuvoston päätöksessä 97/831/EY tarkoitettuja naudanliha-alan tuotteita koskevan tuontijärjestelmän soveltamista koskevista yksityiskohtaisista säännöistä vuodelle 1998



Virallinen lehti nro L 072 , 11/03/1998 s. 0008 - 0010



KOMISSION ASETUS (EY) N:o 546/98, annettu 10 päivänä maaliskuuta 1998, tiettyjä neuvoston päätöksessä 97/831/EY tarkoitettuja naudanliha-alan tuotteita koskevan tuontijärjestelmän soveltamista koskevista yksityiskohtaisista säännöistä vuodelle 1998 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön ja entisen Jugoslavian tasavallan Makedonian välisen yhteistyösopimuksen tekemisestä 27 päivänä marraskuuta 1997 tehdyn neuvoston päätöksen 97/831/EY (1), ottaa huomioon tietyistä Euroopan yhteisön ja entisen Jugoslavian tasavallan Makedonian yhteistyösopimuksen soveltamista koskevista menettelyistä 9 päivänä tammikuuta 1998 annetun neuvoston asetuksen (EY) N:o 77/98 (2) ja erityisesti sen 1 artiklan, sekä katsoo, että päätökseen 97/831/EY liitetyn yhteistyösopimuksen 15 artiklan 2 kohdassa määrätään kyseisen sopimuksen liitteessä E tarkoitetuille tuotteille teuraspainona ilmaistuna 1 650 tonnin suuruinen tariffikiintiö vuodeksi 1998; on tarpeen vahvistaa mainitun kiintiön soveltamista koskevat yksityiskohtaiset säännöt, kyseisen kiintiön joustavan hallinnan mahdollistamiseksi olisi määrättävä tuontioikeuksia koskevasta hakemusjärjestelmästä; näiden oikeuksien perusteella toimija voi koko vuoden 1998 ajan hakea tuontitodistuksia noudattaen maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annettua komission asetusta (ETY) N:o 3719/88 (3), sellaisena kuin se on viimeksi muutettuna asetuksella (EY) N:o 1404/97 (4), ja naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä sekä asetuksen (ETY) N:o 2377/80 kumoamisesta 26 päivänä kesäkuuta 1995 annettua komission asetusta (EY) N:o 1445/95 (5), sellaisena kuin se on viimeksi muutettuna asetuksella (EY) N:o 260/98 (6), ja antaen tiettyjä asiaan liittyviä poikkeusmääräyksiä, tuotteiden alkuperän asianmukaista valvontaa varten on syytä vaatia joko EUR.1-tavaratodistuksen tai yhteistyösopimuksen pöytäkirjan 2 määräysten mukaisen kauppalaskuilmoituksen esittämistä, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Avataan entisestä Jugoslavian tasavallasta Makedoniasta peräisin oleville tietyille naudanliha-alan tuotteille teuraspainona ilmaistuna 1 650 tonnin suuruinen tariffikiintiö 1 päivän tammikuuta ja 31 päivän joulukuuta 1998 väliseksi ajaksi. Tämän kiintiön järjestysnumero on 09.4505. 2. Edellä 1 kohdassa tarkoitetun kiintiön rajoissa tapahtuva tuonti rajoitetaan tiettyihin eläviin eläimiin ja lihoihin, jotka kuuluvat seuraaviin, päätöksen 97/831/EY liitteessä E tarkoitettuihin CN-koodeihin: - ex 0102 90 51, ex 0102 90 59, ex 0102 90 71 ja ex 0102 90 79, - ex 0201 10 00, - ex 0201 20 20, - ex 0201 20 30, - ex 0201 20 50. 3. Kyseiseen kiintiöön luettaessa 100 kilogrammaa elopainoa vastaa 50 kilogrammaa teuraspainoa. 4. Arvotullia ja yhteisessä tullitariffissa vahvistettuja tuontitullin erityisiä määriä alennetaan 80 prosentilla tämän kiintiön rajoissa tuotujen tuotteiden osalta. 2 artikla Ollakseen oikeutettu 1 artiklassa tarkoitettuun kiintiöön hakijan on oltava luonnollinen henkilö tai oikeushenkilö, jonka on hakemuksen esittämishetkellä todistettava asianomaisen jäsenvaltion toimivaltaisia viranomaisia tyydyttävällä tavalla harjoittaneensa viimeisten 12 kuukauden aikana vähintään kerran kaupallista toimintaa kolmansien maiden kanssa käytävässä naudanlihan kaupassa; hakijan on oltava merkitty kansalliseen arvonlisäverovelvollisten luetteloon. 3 artikla 1. Tuontioikeushakemus voidaan esittää ainoastaan siinä jäsenvaltiossa, jossa hakija on merkitty luetteloon 2 artiklassa tarkoitetussa merkityksessä. 2. Tuontioikeushakemus on tehtävä vähintään 15 tonnin määrästä teuraspainona ilmaistuna, ylittämättä kiintiön kokonaismäärää. 3. Tuontioikeushakemuksen voi jättää ainoastaan 13 päivään maaliskuuta 1998 saakka. 4. Sama hakija voi jättää vain yhden hakemuksen. Jos sama hakija jättää useamman kuin yhden hakemuksen, hakijan kaikki hakemukset hylätään. 5. Jäsenvaltioiden on annettava jätetyistä hakemuksista komissiolle tieto viimeistään 20 päivänä maaliskuuta 1998. Ilmoitukseen on sisällyttävä luettelo hakijoista ja haetuista määristä. Kaikki ilmoitukset, mukaan lukien tyhjät ilmoitukset, on lähetettävä teleksillä tai faksina tämän asetuksen liitteessä esitetyn mallin mukaisesti, jos hakemuksia on tehty. 4 artikla Komissio päättää, missä määrin hakemukset voidaan hyväksyä. Jos määrät, joille hakemuksia on jätetty, ylittävät käytettävissä olevat määrät, komissio vahvistaa haettuja määriä koskevan yhdenmukaisen vähennysprosentin. 5 artikla 1. Myönnettyjen määrien tuonnin edellytyksenä on yhden tai useamman tuontitodistuksen esittäminen. Sovelletaan asetusten (ETY) N:o 3719/88 ja (EY) N:o 1445/95 säännöksiä, sanotun kuitenkaan rajoittamatta tämän asetuksen säännösten soveltamista. 2. Todistushakemus voidaan jättää ainoastaan siinä jäsenvaltiossa, jossa toimija on tuontioikeuksia hakenut. 3. Todistushakemukseen ja todistukseen on tehtävä seuraavat merkinnät: a) 8 kohtaan merkintä entisestä Jugoslavian tasavallasta Makedoniasta; todistus velvoittaa tuomaan kyseisestä maasta, b) 20 kohtaan järjestysnumero 09.4505 sekä ainakin yksi seuraavista merkinnöistä: - Reglamento (CE) n° 546/98 - Forordning (EF) nr. 546/98 - Verordnung (EG) Nr. 546/98 - Êáíïíéóìüò (ÅÊ) áñéè. 546/98 - Regulation (EC) No 546/98 - Règlement (CE) n° 546/98 - Regolamento (CE) n. 546/98 - Verordening (EG) nr. 546/98 - Regulamento (CE) nº 546/98 - Asetus (EY) N:o 546/98 - Förordning (EG) nr 546/98 4. Sen estämättä, mitä asetuksen (ETY) N:o 3719/88 8 artiklan 4 kohdassa säädetään, vapaaseen liikkeeseen luovuttamisen päivänä sovellettava täysi yhtenäinen tullitariffi kannetaan kaikista tuontitodistuksen määrät ylittävistä määristä. 5. Sen estämättä, mitä asetuksen (EY) N:o 1445/95 3 artiklassa säädetään, tämän asetuksen mukaisesti laaditut tuontitodistukset ovat voimassa 31 päivään joulukuuta 1998. 6. Annetut todistukset ovat voimassa koko yhteisön alueella. 6 artikla Tuotteille myönnetään 1 artiklassa tarkoitetut oikeudet esitettäessä viejämaan yhteistyösopimukseen liitetyn pöytäkirjan 2 määräysten mukaisesti antama EUR.1-tavaratodistus tai viejän mainitun pöytäkirjan määräysten mukaisesti laatima kauppalaskuilmoitus. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä maaliskuuta 1998. Komission puolesta Franz FISCHLER Komission jäsen (1) EYVL L 348, 18.12.1997, s. 1 (2) EYVL L 8, 14.1.1998, s. 1 (3) EYVL L 331, 2.12.1988, s. 1 (4) EYVL L 194, 23.7.1997, s. 5 (5) EYVL L 143, 27.6.1995, s. 35 (6) EYVL L 25, 31.1.1998, s. 42 LIITE >KAAVION ALKU> Faksinumero: 32 2 296 6027 Asetuksen (EY) N:o 546/98 soveltaminen Järjestysnumero: 09.4505 EUROOPAN YHTEISÖJEN KOMISSIO PO VI/D/2 - NAUDANLIHA-ALA TUONTIOIKEUSHAKEMUS Päivämäärä: Jakso: Jäsenvaltio: Hakijanumero (1) Hakija (nimi ja osoite) Eläinten määrä Yhteensä Jäsenvaltio: Faksinumero: Puhelin: (1) Jatkuva numerointi. >KAAVION LOOPU>